
URDHËR
Nr. 1908, datë 9.9.2026

PËR DELEGIMIN E KOMPETENCAVE

Në mbështetje të pikës 4, të nenit 102 të Kushtetutës së Republikës së Shqipërisë, të ndryshuar; të neneve 28 dhe 29, të ligjit nr. 44/2015, “Kodi i Procedurave Administrative të Republikës së Shqipërisë”; të ligjit 90/2012, “Për organizimin dhe funksionimin e administratës shtetërore”, të ndryshuar;

URDHËROJ:

1. Drejtorit të Drejtorisë së Përgjithshme Rregullatore dhe Përputhshmërisë në Fushën e Mbrojtjes, znj. Marbona Stavro, i delegohet kompetenca, për:
a) nënshkrimin e autorizimeve për përfaqësimin e Ministrisë së Mbrojtjes përpara gjykatave në çështjet në të cilat Ministria e Mbrojtjes është palë;
[bookmark: _GoBack]b) nënshkrimin e ankimeve, rekurseve, kundërankimeve, kundërrekurseve të cilat ushtrohen kundër vendimeve në të cilat Ministria e Mbrojtjes ka qenë palë ndërgjyqëse;
c) nënshkrimin e padive, kundërpadive, kërkesave për sigurim padie, kërkesave për pezullimin e ekzekutimit të vendimit gjyqësor të cilat ushtrohen nga Ministria e Mbrojtjes.
2. Urdhri i ministrit të Mbrojtjes nr. 1074, datë 21.5.2026, “Për delegimin e kompetencave”, shfuqizohet.
3. Ngarkohet për zbatimin e këtij urdhri drejtori i Drejtorisë së Përgjithshme Rregullatore dhe Përputhshmërisë në Fushën e Mbrojtjes, znj. Marbona Stavro.
Ky urdhër hyn në fuqi menjëherë dhe botohet në Fletoren Zyrtare.

